มีเพศสัมพันธ์วันที่ 23 พ.ย. ไม่ได้ใส่ถุงยาง กินยาคุมฉุกเฉินโดยทันทีหลังจากทำเสร็จ หลังจากกินยาคุมฉุกเฉินได้7วัน มีเลือดออกมา เมนส์ครั่งล่าสุดมาวันที่7 ต.ค ตั้งแต่วันที่ 1-9 ธ.ค มีน้ำใสๆเป็นน้ำออกมาไม่ค่อยเยอะเท่าไหร่แต่ออกมาตลอดเวลา น้ำใสๆเป็นน้ำ คืออะไรค่ะ และมีโอกาสตั้งครรสูงไหมค่ะ
สวัสดีค่ะ หากได้กินยาคุมฉุกเฉินภายใน 72 ชั่วโมงหลังมีเพศสัมพันธ์ มีโอกาสตั้งครรภ์ได้น้อยแต่ก็ยังมีนะคะยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะ ดังนั้นเลือดที่ออกมาอาจเป็นผลข้างเคียงจากยาแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก